CELEX: 31981R0218
Language: el
Date: 1981-01-20 00:00:00
Title: Κανονισμόςαριθ. 218/81 τού Συμβουλίου τής 20ής Ιανουαρίου 1981 περί ανοίγματος κοινοτικής δασμολογικής ποσοστώσεως γιά τό κατεψυγμένο κρέας βουβάλων τής διακρίσεως 02. 01 Α ΙΙ β) 4 ββ) 33 τού Κοινού Δασμολογίου

Avis juridique important

|

31981R0218

Κανονισμόςαριθ. 218/81 τού Συμβουλίου τής 20ής Ιανουαρίου 1981 περί ανοίγματος κοινοτικής δασμολογικής ποσοστώσεως γιά τό κατεψυγμένο κρέας βουβάλων τής διακρίσεως 02. 01 Α ΙΙ β) 4 ββ) 33 τού Κοινού Δασμολογίου  

Επίσημη Εφημερίδα αριθ. L 038 της 11/02/1981 σ. 0002 - 0002

***** ΚΑΝΟΝΙΣΜΟΣ (ΕΟΚ) αριθ. 218/81 ΤΟΥ ΣΥΜΒΟΥΛΙΟΥ  της 20ής Ιανουαρίου 1981  περί ανοίγματος κοινοτικής δασμολογικής ποσοστώσεως για το κατεψυγμένο κρέας βουβάλων της διακρίσεως 02.01 Α ΙΙ β) 4 ββ) 33 του Κοινού Δασμολογίου  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως τα άρθρα 43 και 113,  την πρόταση της Επιτροπής,  τη γνώμη της Συνελεύσεως (1),  Εκτιμώντας:  ότι, για το κατεψυγμένο κρέας βουβάλων που υπάγεται στη διάκριση 02.1 Α ΙΙ β) 4 ββ) 33 του Κοινού Δασμολογίου, η Κοινότης ανέλαβε την υποχρέωση, στο πλαίσιο της Γενικής Συμφωνίας Δασμών και Εμπορίου (ΓΣΔΕ), να ανοίξει ετήσια κοινοτική δασμολογική ποσόστωση με δασμό 2 %, η ποσότης της οποίας καθορίζεται σε 2 250 τόνους· ότι πρέπει συνεπώς να ανοιχθεί αυτή η δασμολογική ποσόστωση από 1ης Ιανουαρίου 1981·  ότι πρέπει να διασφαλισθεί, ιδίως, η ίση και συνεχής πρόσβαση όλων των ενδιαφερομένων εισαγωγέων της Κοινότητος στην ποσόστωση αυτή και η χωρίς διακοπή εφαρμογή του ποσοστού του προβλεπόμενου από αυτή την ποσόστωση για όλες τις εισαγωγές του εν λόγω προϊόντος, σε όλα τα Κράτη μέλη, μέχρι εξαντλήσεως της ποσοστώσεως· ότι κρίνεται σκόπιμο, για το σκοπό αυτό, ένα σύστημα χρησιμοποιήσεως της κοινοτικής δασμολογικής ποσοστώσεως, βασιζόμενο στην προσκόμιση πιστοποιητικού γνησιότητος που θα εγγυάται τη φύση, την προέλευση και την καταγωγή του προϊόντος·  ότι οι λεπτομέρειες εφαρμογής αυτών των διατάξεων πρέπει να καθορίζονται σύμφωνα με τη διαδικασία που προβλέπεται στο άρθρο 27 του κανονισμού (ΕΟΚ) αριθ. 805/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του βοείου κρέατος (2), όπως τροποποιήθηκε τελευταία από τον κανονισμό (ΕΟΚ) αριθ. 2916/79 (3),  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  1. Ανοίγεται , για το έτος 1981, κοινοτική δασμολογική ποσόστωση κατεψυγμένου κρέατος βουβάλων, που υπάγεται στη διάκριση 02.01 Α ΙΙ β) 4 ββ) 33 του Κοινού Δασμολογίου, συνολικής ποσότητος 2 250 τόνων.  2. Εντός των ορίων της ποσοστώσεως αυτής ο εφαρμοζόμενος δασμός του Κοινού Δασμολογίου καθορίζεται σε 20 %.  Άρθρο 2  Σύμφωνα με τη διαδικασία που προβλέπεται στο άρθρο 27 του κανονισμού (ΕΟΚ) αριθ. 805/68 καθορίζονται οι λεπτομέρειες εφαρμογής του παρόντος κανονισμού, και ιδίως:  α) οι διατάξεις που διασφαλίζουν τη φύση, την προέλευση και την καταγωγή του προϊόντος·  β) οι διατάξεις σχετικά με την αναγνώριση του εγγράφου δια του οποίου εξακριβώνονται τα στοιχεία που αναφέρονται στην περίπτωση α).  Άρθρο 3  Ο παρών κανονισμός αρχίζει να ισχύει την 1η Ιανουαρίου 1981.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 20 Ιανουαρίου 1981.  Για το Συμβούλιο  Ο Πρόεδρος  Ch. A. van der KLAAUW  (1) ΕΕ αριθ. C 346 της 31. 12. 1980, σ. 125.  (2) ΕΕ αριθ. L 148 της 28. 6. 1968, σ. 24.  (3) ΕΕ αριθ. L 329 της 24. 12. 1979, σ. 15.